cyanic-selkie/wikianc huggingface dataset:
Պանգենեզիս
Դարվինի հիպոթեզը չգտավ ո՝ չ պաշտպանություն, ո՝չ փորձնական հաստատում, սակայն դրա պատմական նշանակությունը կայանում է ժառանգականության նյութական հիմքի հետագայում հաստատված ընդհատ (մասնիկային) բնույթի պատկերացման մեջ։ Ներբջջային Պ․ Հ․ Դե Ֆրիզի առաջ քաշած հիպոթեզն (1889) է, ըստ որի ժառանգական նախադրյալները կապված են կենդանի բջջում առկա նյութական մասնիկների՝ պանգենների հետ։ Նա գտնում էր, որ յուրաքանչյուր բջջի կորիզում ի սկզբանե պարունակվում են տվյալ անհատին հատուկ բոլոր պանգենները։ Դե Ֆրիզի հիպոթեզի տարրերը պահպանել են իրենց նշանակությունը ժամանակակից կենսաբանության մեջ, ըստ որի գենետիկական ողջ ինֆորմացիան ամփոփված է մարմնի բջիջների կորիզում։
Կատեգորիա:Կենսաբանության պատմություն Կատեգորիա:Էվոլյուցիոն կենսաբանություն Կատեգորիա:Զարգացման կենսաբանություն
Գռասար
Գռասար, լեռնագագաթ Հայաստանի Գեղարքունիքի մարզում, Գեղամա լեռնաշղթայի կատարային մասում, Գռիձոր գետի վերնագավառից հարավ։ Բարձրությունը 3182 մ է ։
Սանտո Ստեֆանո դի Սեսանիո
Սանտո Ստեֆանո դի Սեսանիո (Santo Stefano di Sessanio), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 114 մարդ (2005 թվականի տվյալներով)։ Խտությունը՝ 3,44 մարդ/կմ²։ Տարածքը՝ 33,14 կմ²։ Փոստային ինդեքս` 67020։ Հեռախոսային կոդ` 0862։
Ծանոթագրություններ
Կատեգորիա:Իտալիայի բնակավայրեր
Բեհլևանի լեռնաշղթա
Բեհլևան , լեռնաշղթա Պոնտական լեռնահամակարգում, Լազիստանի լեռներում։ Լանջերից սկիզբ է առնում համանուն գետը ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Կակավա
Կակավա (Kakava), գնչուական գարնանային տոնակատարություն, միջազգային արվեստատոն, որը նշվում է Թուրքիայում և Մերձավոր Արևելքի արաբական երկրներում՝ Սիրիայի Արաբական Հանրապետությունում, Եգիպտոսում, Լիբանանում և այլն։
Պատմություն
Կակավա տոնի գաղափարը ծագել է Եգիպտոսում և Մերձավոր Արևելքի տարածաշրջանում։
Գնչուների համոզմամբ Կակավան խորհրդանշում է Հին Եգիպտոսի քրիստոնյա բնակչության՝ ղպտիների հետ տեղի ունեցող հրաշագեղ դեպքերի և իրադարձությունների շղթան։
Տոնակատարությունը կապված է Աստվածաշնչի Հին Կտակարանում հիշատակվող պատմության հետ։ Համաձայն այդ պատմության՝ Աստված հրաշքով բաժանեց Կարմիր ծովը, այնպես որ, իսրայելացիները՝ Մովսեսի առաջնորդությամբ, կարողացան անցնել չոր հողի վրայով։
Հիմնվելով այս պատմության վրա՝ գնչուներն ամեն տարի գարնանը՝ մայիսի 6-ին, գնում են գետի ափ և տոնակատարություն կազմակերպում։
Կակավան Թուրքիայում
Թուրքիայի արևմտյան երկու քաղաքներում՝ Ադրիանապոլիսում և Քըրքլարելիում, տոնն ամենամյա բնույթ է կրում։ Այն նշվում է ամեն տարվա գարնանը՝ մայիսի սկզբին։ Տոնը հատկապես մեծ շուքով և հանդիսությամբ է նշվում Ադրիանապոլիսում։
Այս քաղաքում գնչուական փառատոնը նշվում է ոչ միայն տեղի բնակիչների, այլև մարզպետի և քաղաքապետի բարձր հովանու ներքո։ Այն հայտնի է, որպես միջազգային փառատոն, քանի որ վերջինիս մասնակցում են տարբեր էթնիկական խմբերի ներկայացուցիչներ՝ գնչուներ, թուրքեր և այլն։
Կակավայի պաշտոնական բացման արարողությունը տեղի է ունենում Սարայիչիում։ Տեղի է ունենում նաև ըմբշամարտի մրցաշար։ Կակավայի տոնախմբության ընթացքում տեղի են ունենում երգի, պարի մրցույթներ և ներկայացումներ։ Տոնը շարունակվում է մինչև լուսաբաց, որից հետո այն շարունակվում է գետափի մոտ  ։
Բացի Թուրքիայից, այս տոնը նշվում է նաև Եգիպտոսում, Սիրիայում և արաբական այլ երկրում։ Այն երբեմն նշվում է նաև տարբեր երկրների գնչուների կողմից։
Գրականություն
Կատեգորիա:Թուրքիայի տոներ Կատեգորիա:Թուրքիայի մշակույթ
Remarkable (ընկերություն)
Remarkable Recycled Ltd, Մեծ Բրիտանական ընկերություն, որը ստեղծում է գրենական պիտույքներ վերամշակված նյութերից։ Իր քույր ընկերություն՝ Edvironment Ltd-ն, զբաղվում է վերամշակված ապրանքների վաճառքով, այդ թվում մատիտներ, կոմպակտ սկավառականեր և այն։
Պատմություն
Ընկերությունը հիմնադրվել է 1996 թվականին Էդուարդ Դուգլաս Միլլերի կողմից, որը նպատակ ուներ օգտագործել աղբը ինչպես ռեսուրս ։ 1998 թվականին այն դարձավ Մեծ Բրիտանիայի տարվա նորարական ընկերությունը, և մեկ տարի անց ճանաչվեց տարվա բնապահպանական ընկերությունը Մեծ Բրիտանիայում ։
2000 թվականին Մեծ Բրիտանիայի հազարամյակին նվիրված տոնակատարության շրջանակներում, Remarkable-ի արտադրանքը ճանաչվեց ինչպես «Հազարամյակի արտադրանք»։ Millennium Dome ցուցահանդեսի համար ընկերությունը պատրաստել էր 3,75 միլլիոն մատիտ, որոնք վերաշակվել էին պլաստիկ բաժակներից ։ 2011 թվականին Էվուարդ Միլլերը հայտնվեց Channel 4 հեռուստաալիքի The Secret Millionaire հաղորդման շրջանակներում ։
2002 թվականին London Remade ընկերությունը 20000 ֆունտ ստեռլինգով գնեց նոր սարքեր՝ նոթատետրերի վերամշակման համար ։ Սա օգնեց Remarkable-ին ընդլայնել ատադրանքի շարքը այդ թվում՝ պլաստիկ քանոններ (հիմանակնում պատրաստված պլաստիկ բաժակնեից), վերաշակված անվադողեր, գորգեր համակարգչային մկների համար և գրաչատուփեր։
2013 թվականին ընկերությունը գրանցվեց գինեսի ռեկորդների գրքում աշխարհի ամենաերկար մատիտը պատրաստելու համար (323 մետր) ։ Սակայն այդ երկարությունը արդեն գերազանցվել է ։
Remarkable-ը աշխատում է Keep Britain Tidy (KBT)-ի հետ, կրթելով թափոնների արժեքը և կապելով այն վերաշմակման հետ ։
2017 թվականին արտադրությունը շարունակվում էր, դարձնելով բրիտանական թափոնները վերամշակած ապրանքների ։
Արտաքին հղղումներ
Կատեգորիա:Մեծ Բրիտանիա
Լի Անկրիչ
Լի Անկրիչ (Lee Edward Unkrich, ), ամերիկացի կինոռեժիսոր և մոնտաժող, «Օսկար» (2010) և «Ոսկե գլոբուս» կինոմրցանակների դափնեկիր։ «Փիքսար» ընկերության մշտական աշխատակից, որտեղ աշխատում է սկսած 1994 թվականից։
Կարիերա
«Փիքսար» ընկերության կողմից նկարահանվող կոմերցիոն հայտնի ծրագրերի համառեժիսոր է։ Նկարահանել է այնպիսի անիմացիոն-համակարգչային ֆիլմեր, ինչպիսիք են՝ «Խաղալիքների պատմություն 2», «Հրեշների կորպորացիա» և «Որոնելով Նեմոյին» ։ 2010 թվականին կայանում է Լի Անկրիչի դեբյուտը որպես ռեժիսոր. նա նկարահանեց «Խաղալիքների պատմություն։ Մեծ փախուստ» մուլտֆիլմը։ Այն հեղինակին բերեց «Օսկար լավագույն անիմացիոն լիամետրաժ ֆիլմի համար» մրցանակ։ Եվս մեկ «Օսկար» Անկրիչը ստացավ նույն անվանակարգում 2018 թվականի մարտի 4-ին «Կոկոյի գաղտնիքը» մուլտֆիլմի համար։
Անձնական կյանք
Անկրիչն ամուսնացած է Լաուրա Սենչրիի հետ։ Ունեն երեք երեխա՝ Հաննան, Ալիսան և Մաքսը ։
Նրա մայրը հրեա է, իսկ հայրը ընդունել է հուդայականություն  ։
Արտաքին հղումներ
Կատեգորիա:Ամերիկացի կինոռեժիսորներ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ամերիկացի մուլտիպլիկատորներ
Ավարայրի ճակատամարտ (այլ կիրառումներ)
Ավարայրի ճակատամարտ եզրը կարող է վարբերել․
Բիտհանդիպլուհի
Բիտհանդիպլուհի, հնագույն երկրամաս Հյուսիսային Միջագետքում։ Հիշատակված է ասորեստանյան սեպագիր արձանագրություններում ։
Ծանոթագրություններ
Կատեգորիա:Հայկական լեռնաշխարհի հնագույն երկրամասեր
Թոմի Վերսետտի
Թոմաս «Թոմի» Վերսետտի (Thomas "Tommy" Vercetti, ), հորինված կերպար «Grand Theft Auto» համակարգչային խաղերի շարքից, «Grand Theft Auto: Vice City» խաղի (2002) պրոտագոնիստ (գլխավոր հերոս)։ Հնչյունավորել է Ռեյ Լիոտան ։
Ստեղծում
Կերպարի անիմացիայի համար օգտագործվել է շարժման կորզման (motion capture) տեխնոլոգիան, մոդելը դարձել է դերասան Ջոնաթան Սեյլը ։
Թոմի Վերսետտիի հնչյունավորման գործում մասնակցություն է ունեցել ամերիկացի դերասան Ռեյ Լիոտան, ով հայտնի է Սկորսեզեի՝ 1990 թվականին նկարահանված «Փառավոր տղաներ» կուլտային գանգստերական դրամայից։ Հնչյունավորման համար նա ստացել է 5 դոլար կանխավարձ։ Հնչյունավորումը Լիոտայի համար հետաքրքիր էր, թեև ոչ հասարակ խնդիր էր ։ Ավելի ուշ Լիոտան խոստովանել է, որ երբեք չի խաղացել «GTA: Vice City» խաղը ։
Արձագանքներ, ազդեցություն
Թոմի Վերսետտին կինոքննադատների կողմից դրական է գնահատվել, որոնք նրան անվանել են «GTA» խաղաշարի ամենասիրված և հիշվող կերպարներից մեկը ։ Առանձին պարբերականներ նրան ներառել են համակարգչային խաղերի լավագույն հակահերոսների վարկանիշում  ։ Նրան նաև անվանել են «Xbox» և PlayStation հարթակների խաղերի լավագույն կերպարներից մեկը։
«Game Informer» ամսագիրը Թոմիին ընդգրկել է «տասնամյակը որոշած» լավագույն 30 խաղային կերպարների ցանկում, իսկ «Complex» ամսագիրը նրան ներառել է հին տեսախաղերի լավագույն 12 հերոսների ցանկում, որոնք դարձել են «ոճի սրբապատկերներ» ։
Կերպարի կենսագրություն
Թոմին Իտալա-ամերիկացի է։ Գործունեությունն սկսել է որպես մանր թմրավաճառ, իսկ հետո Լիբերթի Սիթիում դարձել է գանգստեր։ Դեռևս երիտասարդ ժամանակ հայտնի է դարձել որպես «Հարվուդյան մսագործ» (The Harwood Butcher) և 15 տարեկանում բանտարկվել։ Ազատ արձակվելով` Ֆորելլիների ընտանիքի հանձնարարությամբ մեկնել է երկրի հարավում գտնվող Վայս Սիթի քաղաք՝ թմրանյութերի վաճառքի խոշոր գործարք իրականացնելու համար, որը, ի վերջո, խափանվել է։ Հաստատվելով նոր վայրում՝ Թոմի Վերսետտին աստիճանաբար կառուցել է սեփական քրեական կայսրությունը և սկսել հարձակվել իր նախկին ղեկավարության վրա։ Եզրափակչում` Ֆորելիների ընտանիքի անդամների հետ արյունալի վիճաբանությունից հետո, դարձել է Վայս Սիթիի գլխավոր քրեական հեղինակությունը ։
Թեոդոր Պալլադի
Թեոդոր Պալադին (Theodor Pallady, ), ռումինացի նկարիչ։
Կենսագրություն
Երիտասարդ տարիքում Թեոդոր Պալլադին մեկնել է Սաքսոնիա և Դրեզդենում 1887-1889 թվականներին սովորել է տեխնիկական գիտություններ։ Միևնույն ժամանակ, սովորել է նկարչության և արվեստի պատմություն Էրվին Օմեի ղեկավարությամբ, որը Թեոդորի մոտ նկատել է գեղարվեստական տաղանդը և նրան ուղղորդել Փարիզ իր կրթությունը կատարելագործելու համար։ Ֆրանսիայի մայրաքաղաքում Պալլադին ընդունվել է Գեղարվեստի ակադեմիա (Académie des Beaux-Arts) և աշխատել Աման-Ժանի արհեստանոցում։ 1892 թվականին տեղափոխվել է Գուստավ Մորոյի հյուրանոց, որտեղ ծանոթացել է Անրի Մատիսի, Ժորժ Ռուոյի և Ալբեր Մարկեի հետ։
1904 թվականին Թեոդոր Պալլադին վերադարձել է Ռումինիա և կազմակերպել իր աշխատանքների ցուցահանդեսը Ռումինական աթենեումում։ Պալլադին անընդհատ անձնական և ստեղծագործական կապեր է պահպանում Փարիզի արվեստի աշխարհի հետ, որտեղ անցկացվում էին իր մի քանի անհատական ցուցահանդեսները մինչև Երկրորդ աշխարհամարտի բռնկումը։ 1924, 1940 և 1942 թվականներին նկարիչը մասնակցել է Վենետիկի բիենալեին։
Ներկայումս Թեոդոր Պալլադիի նկարները ցուցադրվում են Ռումինիայի տարբեր արվեստի պատկերասրահներում և թանգարաններում՝ Բուխարեստում (ներառյալ Բուխարեստի արվեստի ազգային թանգարանը), Յասիում, Սիբիուում, Պիտեշտում և երկրի այլ քաղաքներում, ինչպես նաև Բուխարեստի Թեոդոր Պալադի թանգարանում։ Թանգարանի շենքը Ռումինիայի մայրաքաղաքում ամենահիներից է, այն տեղադրվել է 1750-1760 թվականներին։ Թանգարանում ներկայացված են նկարչի ավելի քան 800 աշխատանքներ։ Թանգարանի այգում տեղադրված է ռումինացի քանդակագործ Գեորգիա Անգելայի աշխատանքը՝ Թեոդոր Պալադիի բրոնզե արձանը։ Թեոդոր Պալլադիի կտավները բազմիցս ներկայացվել են Ռումինիայի նամականիշերի վրա։
Պալլադին թաղված է Բուխարեստում՝ Բելլա գերեզմանատանը։ 2012 թվականին հետմահու ընտրվել է Ռումինական ակադեմիայի անդամ ։
Ծանոթագրություններ
Կատեգորիա:Ռումինացի նկարիչներ Կատեգորիա:20-րդ դարի նկարիչներ
Բուլանըղ (լեռ)
Բուլանըղ , Բուլանըխ, Բուլանըք, լեռ Հայկական լեռնաշխարհում, Մուշի Բուլանըղի գավառակում, նրա կենտրոնական մասում։ Հիմնականում տարածվում է Բուլանըղի գավառակի տարածքում։ Երկարությունը 60 կմ է։ Երկարությունը 2000-2500 մ։ Արևմուտքում նրա շարունակությունը կոչվում է Շերաֆեդդին։ Կազմված է պալեոգենի մերգելա-կրաքարային ապարներից ։
Ծանոթագրություններ
Կատեգորիա:Թուրքիայի լեռներ Կատեգորիա:Մուշի մարզ
Միլան Ռուֆուս
Միլան Ռուֆուս (Milan Rúfus, ), ժամանակակից սլովակ բանաստեղծ, էսսեիստ, թարգմանիչ, մանկագիր, գրականագետ, ակադեմիկոս ։ Սլովակ բանաստեղծներից հենց նրա ստեղծագործություններն են առավել շատ թարգմանվել այլ լեզուներով ։
Կենսագրություն
Ծնվել է Ժիլինայի շրջանի Զավաժնա Պորուբա բնակավայրում, որմնադիրի ընտանիքում։ Հաճախել է ծննդավայրի հանրային դպրոցը, ապա Լիպտովսկի Միկուլաշի գիմնազիան։ 1948-1952 թվականներին բանասիրություն ու պատմություն է ուսումնասիրել Բրատիսլավայի Կոմենսկու անվան համալսարանի արվեստների ֆակուլտետում, ստացել գիտական աստիճան և մինչև 1989 թվականին թոշակի անցնելը այդ նույն համալսարանում սլովակյան ու չեխական գրականությունների պատմություն է դասավանդել։ 1971-1972 թվականներին՝ որպես հյուր պրոֆեսոր, սլովակյան լեզու և գրականություն է դասավանդել նաև Իտալիայում՝ Նեապոլ քաղաքի համալսարանում ։ Մահացել է Բրատիսլավայում, 2008 թվականի հունվարի 11-ին՝ իր ծննդյան 80-րդ տարելիցը նշելուց մեկ ամիս անց ,:
Ստեղծագործություններ
Ռուֆուսի առաջին բանաստեղծությունները լույս են տեսել 1940-ական թվականների մամուլում։ 1956 թվականին հրատարակվել է նրա բանաստեղծական առաջին ժողովածուն՝ Až dozrieme (Մինչև հասունանում ենք) խորագրով։ Տարիների ընթացքում դրան հետևել են ևս երեսուն գիրք, որոնցից առավել հաջողված են համարվում մանկական Modlitbičky-ն (Փոքրիկ աղոթքներ), Báseň a čas-ը (Պոեզիան և ժամանակը, 2005) և Vernosť-ը (Հավատարմություն, 2007)։ Իր ստեղծագործություններում Ռուֆուսը բազմիցս անդրադարձել է այնպիսի արժեքների, ինչպիսիք են մարդասիրությունը, համեստությունը և աշխարհիկ, ինչպես նաև աստվածային սերը ։ Նա մեծ դեր ու նշանակություն է տվել ժողովրդական բանահյուսության, ազգային ավանդույթների պահպանմանը։ Կոմունիստական ժամանակներում իշխանությունները, ինչպես շատ այլ հեղինակների, նրան պարզապես մի կերպ հանդուրժել են ։
Պարգևներ և մեծարանք
Միլան Ռուֆուսը, ում ստեղծագործությունները թարգմանվել են քսանից ավելի լեզուներով, 1991 թվականից ի վեր բազմիցս առաջադրվել է գրականության Նոբելյան մրցանակի։ 2008 թվականին նա դարձել է Crane Summit Award միջազգային բանաստեղծական մրցանակի առաջին դափնեկիրը։ Այդ պարգևի մի մասն էլ կազմել է նրա բանաստեղծությունների չինարեն թարգմանության հրատարակումը ։
1998 թվականին 33158 համարանիշը կրող փոքր մոլորակը կոչվել է Միլան Ռուֆուսի անունով։ 2013 թվականի դեկտեմբերի 10-ին Google Doodle-ը առանձնահատուկ կերպով հիշատակել է նրա կյանքն ու գործը ։
Ծանոթագրություններ
Կատեգորիա:Սլովակ բանաստեղծներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Սլովակ գրողներ Կատեգորիա:Սլովակ լեզվաբաններ
Բաշկաիրտ (գետակ)
Բաշկաիրտ , գետակ Հայկական լեռնաշխարհում, Ճորոխի ավազանում, հոսում է Լիվանայի շրջանով։ Ոռոգելով հարակից գյուղերը, աջից միանում է Ճորոխ գետին ։
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
Բիտ Հիրմանի
Ծանոթագրություններ
Կատեգորիա:Հայկական լեռնաշխարհի հնագույն երկրամասեր
Գառնի (դաշտ)
Գառնի, դաշտ Հայկական լեռնաշխարհում։ Կ․Գանձակեցու Հուլավու Էլխանը այս դաշտում էր կառուցել Ալադաղ քաղաքը, որը գտնվում էր Թավրիզ-Տրապիզոն ճանապարհի վրա, Արածանիի հովտում, Ծաղկանց լեռների շրջանում ։
Ծանոթագրություններ
Կատեգորիա:Վանի մարզի հարթավայրեր
Սեչինարո
Սեչինարո (Secinaro), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 441 մարդ (2005 թվականի տվյալներով)։ Խտությունը՝ 13,8 մարդ/կմ²։ Տարածքը՝ 31,95 կմ²։ Փոստային ինդեքս` 67029։ Հեռախոսային կոդ` 0864։
Բնակավայրի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է ամեն տարի դեկտեմբերի 6-ին
Ծանոթագրություններ
Կատեգորիա:Իտալիայի բնակավայրեր
Բեղլուդաղ
Բեղլուդաղ , լեռ Հայաստանում, նախկին Նոր Բայազետի գավառում։ Բարձրությունը 2631 մ է։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Հայաստանի լեռներ
Գեչիկ Գյադուկի Շոռ աղբյուր
Գեչիկ Գյադուկի Շոռ աղբյուր, Հանքային աղբյուր Երևանի նահանգում, նոր Բայազեթ քազաքի մոտ, նրանից մոտ 18 կմ հեռավորության վրա։ Ունի ածխաերկաթաթթվային բաղադրություն։ Հիշատակվում է 19-րդ դարի ռուսական աղբյուրներում, և հավանաբար նկատի են ունեցել այժմյա Լիցքի հանքային ջուրը ։
Ծանոթագրություններ
Կատեգորիա:Հայկական լեռնաշխարհի հանքային աղբյուրներ
Վրիժառուները։ Անվերջության պատերազմ
«Վրիժառուները։ Անվերջության պատերազմ» (Avengers: Infinity War)՝ Էնթոնի և Ջո Ռուսո ռեժիսորների, 2018 թվականի ֆիլմ, Քրիստոֆեր Մարկուսի և Սթիվեն ՄաքՖիլիի սցենարով։ Սցենարը հիմնված է Ստեն Լիի և Ջեք Կյորբիի Marvel Comics հրատարակչության կոմիքսների վրա։ Հանդիսանում է 2012 թվականին և 2015 թվականին դուրս եկած ֆիլմերի սիքվել, նաև Marvel-ի կինեմատոգրաֆիական տիեզերքի տասնիններորդ ֆիլմն է։ Գլխավոր դերերը խաղացել են Ռոբերտ Դաունի-կրտսերը, Ջոշ Բրոլինը Մարկ Ռուֆալոն, Թոմ Հիդելսթոնը, Քրիս Էվանսը, Քրիս Հեմսվորթը, Ջերեմի Ռեները, Քրիս Փրեթը, Էլիզաբեթ Օլսեն, Սեբաստիան Սթենը, Բենեդիկտ Քամբերբեչը, Փոլ Բեթանին, Քոբի Սմալդերսը, Բենեդիկտ Վոնգը, Զոյի Սալդանան, Քերեն Գիլանը, Վին Դիզելը, Դեյվ Բատիստան, Բրեդլի Քուփերը, Փոմ Կլեմենտեֆը, Սքարլեթ Յոհանսոնը, Բենիսիո դել Տորոն, Թոմ Հոլանդը, Էնթոնի Մաքին, Չեդվիկ Բոուզմանը, Դանայ Գուրիրան, Փոլ Ռադը, Դոն Չիդլը և Լետիշիյա Ռայթը։ Ըստ սյուժեի, Վրիժառուները միավորվում են Գալակտիկայի Պահապանների և մնացած հերոսների հետ, Թանոսի հետ պայքարելու համար, որը փորձում է հավաքել անվերջության քարերը։
Ֆիլմը հայտարարվել է 2014 թվականի հոկտեմբերին «Վրիժառուները. Անվերջության պատերազմ՝ մաս 1» վերնագրով։ 2015 թվականի ապրիլին Ռուսո եղբայրները բորտում էին, որպեսզի նկարահանեն ֆիլմը, իսկ մայիսում Մարկուսը և Մաքֆիլին միացել են սցենարի աշխատանքին։ 2016 թվականի հուլիսին Marvel-ը կրճատել է անունը մինչև «Վրիժառուները. Անվերջության պատերազմ»։ Նկարահանումները սկսվել են 2017 թվականի հունվարին  Ջորջիա նահանգում, Ֆեյետ շրջանի Pinewood Atlanta Studios-ում և շարունակվել են մինչև նույն տարվա հուլիս։ Լրացուցիչ նկարահանումները տեղի են ունեցել Շոտլանդիայում, Ագլիայում, Ատլանտայի կենտրոնական մասում և Նյու Յորքում։
Ֆիլմը դուրս է գալու 2018 թվականի մայիսի 4-ին IMAX ֆորմատով։ «Վրիժառուները 4»-ի ելքը նախատեսված է 2019 թվականի մայիսի 3-ին։
Սյուժե
« Գալակտիկայի պահապանները. մաս 2 » ֆիլմում ներկայացված իրադարձություններից չորս տարի անց, Վրիժառուները, բաժանված « Կապիտան Ամերիկա։ Քաղաքացիական պատերազմ » ֆիլմում պատմված իրադարձություններից հետո, միավորում են իրենց ջանքերը Գալակտիկայի Պահապանների հետ, որպեսզի պայքարեն Թանոսին, որը փորձում է հավաքել անվերջության քարերը ձեռնոցի համար, որոնք թույլ կտան նրան փոխել իրականությունը, ինչպես նա կցանկանա  ։
Մշակում
Սկսած վաղ ֆիլմերից Marvel Studios-ը սկսել են սերմեր տնկել Վրիժառուների մասին նոր ֆիլմի համար, որտեղ հարմարեցնում են Անվերջության Ձեռնոցը, մուտքագրելով հզոր Անվերջության Քարերը, որպես Մաքգաֆիններ. Տիեզերքի Քարը, որպես Տեսերակտ՝  « Կապիտան Ամերիկա. Առաջին վրիժառուն » ֆիլմում; Մտքի Քարը Լոքիի գայիսոնի մեջ « Վրիժառուները » ֆիլմում; Ռեալության Քարը, որպես Եթեր « Թոր։ Մռայլ աշխարհը » ֆիմում; Ուժի Քարը, որպես Սֆերա « Գալակտիկայի պահապանները » ֆիլմում; և Ժամանակի Քարը Ագամոտտոյի Աչքի մեջ « Բժիշկ Սթրենջ » ֆիլմում ։ Բացի այդ, երկու Անվերջության Ձեռնոցները, որոնք նախատեսված են Քարերի տեղադրան համար, տեսել են « Թոր » և « Վրիժառուները. Ալտրոնի դարաշրջանը » ֆիլմերում, մեկը Ասգարդում, Օդինի պահեստում, իսկ մյուսը տիտրներից հետո սցենայում, որտեղ Թանոսը, ասում է, որնա պետք է ամեն ինչ անել ինքնուրույն  ։ Շատ երկրպագուներ համարում էին, որ Թանոսը կդառնա անտագոնիստ երկրորդ մասում, դարձնելով նրա համառոտ հայտնվումը առաջին մասի վերջում, սակայն առաջին երկու մասերի սցենարիստ և ռեժիսոր Ջոս Ուիդոնը, բացատրեց, որ «Թանոսը շատ հզոր է, նրան չի կարելի պարզապես ներկայացնել և անմիջապես հաղթել։ Ինչպես կոմիքսներում, նա պետք է ինտրիգներ հյուսել ամբողջ տիեզերքով, որոնք տանում են դեպի մեծ եզրափակիչ»  ։
2013 թվականի հունիսին Ռոբերտ Դաունի-կրտսերը պայմանագիր է ստորագրել երրորդ մասում մասնակցության համար, և Ջոշ Բրոլինը 2014 թվականի մայիսին պայմանագիր է ստորագրել Թանոսի դերի համար. 2014 թվականի սեպտեմբերին Ջերեմի Ռեները հաստատել է, որ նա պայմանագիր է կնքել երրորդ մասում Քլինթ Բարթոնի / Բազեի աչքի կրկնակի դերի համար ։
2014 թվականի հոկտեմբերին Marvel-ը ազդարարել է «Ալտրոնի դարաշրջանի» շարունակության երկու մասերը, «Վրիժառուները. Անվերջության պատերազմ» անվանումով։ Առաջին մասը դուրս է գալու 2018 թվականի մայիսի 4-ին, իսկ 2019 թվականի մայիսի 3-ին դուրս է գալու երկրորդ մասը  ։ Ֆայգին նույնպես նշեց, որ Մարկ Ռուֆալոն վերադառնալու է երրորդ մասում Հալքի կրկնակի դերի համար ։ Նոյեմբերին հաղորդվում էր, որ «Վրիժառուները. Անվերջության պատերազմ՝ մաս 1» և «Վրիժառուները. Անվերջության պատերազմ՝ մաս 2» սկսելու են նկարահանել զուգահեռ 2015 թվականի վերջում, և Թոմ Հիդելսթոնը պայմանագիր է ստորագրել Լոքիի վերադարձման համար ։
2015 թվականի հունվարին Ուիդոնը հայտարարել է, որ «շատ կասկածելի» է եղել այն մասին, որ նա զբաղվելու է «Անվերջության պատերազմի» երկու մասերով ։ 2015 թվականի ապրիլին Էնթոնի և Ջո Ռոսոները, Ուիդոնի հեռանալուց հետո, նշանակվել են երկու մսերի նոր ռեժիսորներ և հաստատել են, որ նկարահանումները սկսվելու են 2016 թվականին   ։ Առաջ տանելով «Ալտրոնի դարաշրջանը», Քրիս Հեմսվորթը, որը խաղում է Թորին, և Քրիս Էվանսը, որը խաղում է Կապիտան Ամերիկային պատմել են, որ նրանք երկուսն էլ պայմանագիր ունեին «Անվերջության պատերազմի» երկու մասերի համար ։ 2015 թվականի ապրիլի 30-ին Էվանսը պատմել է, որ նկարահանումները սկսվելու են 2016 թվականի վերջում և կտևեն մինչև 2017 թվականի օգոստոս կամ սեպտեմբեր  ։
2015 թվականի մայիսին Քրիստոֆեր Մարկուսը և Սթիվեն ՄաքՖիլին պայմանագիր ստորագրեցին, որպեսզի սցենար գրեն ֆիլմի երկու մասերի համար ։ Այդ նույն ամսում Ուիլյամ Հյորթը ցանկություն է հայտնել, որպեսզի նրա Թադեուս «Շանթառաք» Ռոսս կերպարը հայտնվի «Անվերջության պատերազմում» ։
Նկարահանումների պատրաստում
2016 թվականի հունվարին Նոր Օրլեանում Ռուսո եղբայրները Wizard World Comic-Con-ի ժամանակ հայտարարել են, որ երկու մասերում կարող են հայտնվել 67 կերպարներ, բայց Մարկուսը և Մաքֆիլին պարզաբանել են, որ նման քանակի կերպարների առկայությունը չի նշանակում, որ բոլորը կհայտնվեն ֆիլմերում, կամ կունենան գլխավոր դերեր ։
Ռուսո եղբայրները պատմել են, որ նկարահանումները տեղի կունենան Ատլանտայում (Ջորջիա նահանգ), սկսած 2016 թվականի նոյեմբերից, որոնք կշարունակվեն մինչև 2017 թվականը, և, որ Մարկուսը և Մաքֆիլին սկսել են առաջին ֆիլմի համար սցենարի աշխատանքը ։
Ջո Ռուսոն ավելացրեց, որ « Քաղաքացիական պատերազմում » կերպարների քանակը, պատրաստել է եղբայրներն «եռապատկել հերոսների քանակը «Անվերջության պատերազմում»» ։ Նաև դերասան Ստելլան Սկարսգորդը որը կատարել է Էրիկ Սելվիգի դերը ՄԿՏ-ում, հայտարարել է, որ նա կարող է հայտնվել «Անվերջության պատերազմում»,երբ նա ունեցել է ևս մեկ ֆիլմ իր պայմանագրում և չի հայտնվել « Թոր։ Ռագնարյոկ » ֆիլմում։ Այդ ժամանակ դերասանուհի Քրիսթըն Ռիթըրը, որը կատարում է Ջեսիկա Ջոնսի դերը Netflix-ից համանուն սերիալում, նույնպես ցանկություն է հայտնլ իր կերպարի հայտնմանը ֆիլմում ։
2016 թվականի ապրիլին Ռուսո եղբայրները պատմել են, Քրիս Փրեթը կվերադառնա Սթար-Լորդի դերին Անվերջության պատերազմում» և, որ Վանդա Մաքսիմոֆը / Ալ Վհուկը նույնպես կհայտնվի ֆիլմում ։ Այդ նույն ամսում Ջոն Ֆավրոն հաստատել է, որ կրկին կդառնա ֆիլմերի գործադիր պրոդյուսեր ։
2016 թվականի օգոստոսին Սեբաստիան Սթենը հաստատել է, որ կվերադառնա Ջեյմս «Բակի» Բարնսի/ Ձմռան զինվորի դերին «Անվերջության պատերազմում», այդ ժամանակ Վին Դիզելը հաստատել է, որ կվերադառնա Գրութի հնչունավորմանը, և հաստատել է, որ Գալակտիկայի պահապանները կհայտնվեն ֆիլմում  ։ 2016 թվականի սեպտեմբերի վերջին Բենեդիկտ Քամբերբեչը հաստատել է իր Բժիշկ Սթրենջի դերը «Անվերջության պատերազմում»   ։ 2016 թվականի հոկտեմբերին ԷՎանջելին Լիլլին « Մրջյուն-մարդը » ֆիլմում, Հոուպ վան Դայնի դերի կատարողը, ասել է, որիր կերպարը չի հայտնվելու «Անվերջության պատերազմում», բայց հայտնվեու է շարունակության մեջ, որպեսզի պահպանել նրա դեբյուտը, որպես Իշամեղու «Մրջյուն-մարդը և Իշամեղուն» ֆիլմում  ։ Ֆայգին հայտարարել է, որ նկարահանումներըկսկսեն 217 թվականի հունվարին ։ Բացի այդ, Քոբի Սմոլդերսը և Բենեդիկտ Վոնգը պատմել են, որ կվերադառնան Մարիա Հիլի և Վոնգի դերերին  ։
2017 թվականի հունվարի սկզբին Զոի Սալդանան և Դեյվ Բատիստան հաստատել են, որ կվերադառնան Գամորայի ու Դրաքս Կործանիչի դերերին «Անվերջության պատերազմում» ։ Փիթեր Դինքլեյջը բանակցություններ է վարել երկու ֆիլմերում մասնակցության մասին և Քերեն Գիլանը հաստատել է, որ կհայտնվի երկու մասերում Նեբուլայի դերով ։ Նկարիչ-բեմադրող Չարլզ Վուդը նաև նշել է, որ ֆիլմերը ներկայացնելու են Երկրից և նախորդող ֆիլմերում ավելի վաղ սահմանված վայրերից դուրս՝ «շատ, շատ, շատ նոր աշխարհներ»  ։
Նկարահանումներ
Նկարահանումների սկսելուց հետո Փոմ Կլեմենտեֆը հաստատել է իր մասնակցությունը Մանթիսի դերով «Անվերջության պատերազմում», այդ ժամանակ Շոն Գանը նույնպես հաստատել է իր մասնակցությունը ֆիլմում, որպես Հրթիռի թվային շարժումների կատարող ։ Նա նաև հայտնվել է «Գալակտիկայի պահապանների» նախորդ մասերում՝ Կրագլինի դերով ։ 2017 թվականի փետրվարի սկզբին հաստատված է եղել, Սքարլեթ Յոհանսոնը կհայտնվի «Անվերջության պատերազմում», Բրոլինը պատմել է, որ Բենիսիո դել Տորոն կվերադառնա Կոլեկցիոների դերին, և Marvel-ը հաստատել է, որ Հոլանդը հայտնվելու է երկու ֆիլմերում Սարդ-մարդու դերով   ։ Ամսվա վերջում Դեն Տ. Քեթին՝ Pinewood Atlanta-ի սեփականատերը, նշել է, որ ֆիլմերը եղել են «ամենամեծ կինոարտադրությունը, երբևէ մեկ միլիարդ բյուջեի չափով» ։ Wizard World Cleveland 2017-ում, Թնթոնի Մաքին հաստատել է, որ վերադառնալու է ֆիլմերում Սեմ Ուիլսոնի / Բազեի դերով ։
Հաջորդ ամիս Սալդանան հաստատել է, որ նա մյուս Գալակտիկայի պահապանների հետ միասին վերադառնալու է սիքվելի համար ։ Նաև ապրիլում Ֆայգին հայտարարել է, որ ֆիլմերը չեն նկարահանվելու միաժամանակ, ինչպես նախապես պլանավորված էր, այլ հակառակ հերթականությամբ, և նշեց, որ «Անվերջության պատերազմի» շարումնակության նկարահանումները սկսվելու են 2017 թվականի օգոստոսին ։ Ի սկզբանե, ֆիլմերը պետկ էր նկարահանվեն միաժամանակ, Ռուսո եղբայրները ենթադրում էին, որ «մի օր մենք կնկարահանենք առաջին ֆիլմը, իսկ մի քանի օր մենք նկարահանելու ենք երկրորդ ֆիլմը, պարզապես ցատկում ենք այստեղ-այնտեղ» ։ Էնթոնի Ռուսոն սկզբում զգում էր, որ իմաստ ունի ֆիլմերը նկարահանել միաժամանակ, ֆինանսական և նյութատեխնիկական պատճառներով, նաև հաշվի առնելով դերասանների մեծ քանակը, թեև յուրաքանչյուր մասը՝ դա առանձին ֆիլմ է ։ 2017 թվականի ապրիլին Չեդվիկ Բոուզմանը հաստատել է, որ վերադառնալու է Սև հովազի դերին ։ 2017 թվականի հունիսին Էվանսը հաստատել է, որ Մրջյուն-մարդը հայտնվելու է ֆիլմում, իսկ հաջորդ ամսում Փոլ Ռադը հաստատել է իր մասնակցույթունը  ։ Նաև պարզվել է, որ Դանայ Գուրիրան վերադառնալու է Օկայեի դերին «Անվերջության պատերազմում»  ։ Բացի դրանից, Յոհանսոնը մեկնաբանել է ֆիլմում ներկայացված կերպարների քանակը, և զգաց, որ ֆիլմերում կլինի 60-ից ավելի կերպարներ, ընդ որում, առնվազն 30 կհայտնվեն միասին մեկ տեսարանում  ։ Ավելի ուշ՝ հուլիսում, Ֆավրոն ակնարկեց, որ նա վերադառնալու է Հեփփի Հոգան ։ Նկարահանումները վերջացել են 2017 թվականի հուլիսի 14-ին ։
Արտադրության ավարտում
D23 Expo 2017 կոնվենտում Marvel-ը հաստատել է, որ Դոն Չիդլը վերադառնալու է Ջեյմս Ռոուդսի / Պատերազմի մեքենայի դերին «Անվերջության պատերազմում» ։
Երաժշտություն
2016 թվականի հունիսին Ալան Սիլվեստրին, որը աշխատել է Վրիժառուների առաջին մասի սաունդթրեքի համար, հաստատել է, որ կգրի «Անվերջության պատերազմի» և անանուն սիքվելի համար երաժշտություն ։ Սիլվեստրին մտադիր է սկսել սաունդթրեքի ձայնագրումը 2018 թվականի հունվարին ։
Ռելիզ
«Վրիժառուները. Անվերջության պատերազմ» ֆիլմը կհայտնվի Մեծ Բրիտանիայի էկրաններում 2018 թվականի ապրիլի 27-ին, իսկ ԱՄՆ-ում՝ 2018 թվականի մայիսի 4-ին IMAX ֆորմատով  ։
Մարքեթինգ
2017 թվականի մայիսին Ռոբերտ Դաունի-կրտսերը և նրա Random Act Funding բարեգործական պլատֆորման Omaze-ի հետ միասին հայտարարել են կոնկուրս։ Պատահականորեն ընտրված հաղթողը, ով մասնակցության համար 10 դոլար է ներդրել, ստացել է ուղևորություն այցելել «Անվերջության պատերազմի» նկարահանման հարթակը ։ D23 Expo 2017 ցուցահանդեսում ցուցադրված է եղել Թանոսը լրիվ չափով ։ Բացի այդ Ֆայգին, Ջո Ռուսոն, Դաունին, Բրոլինը, Բեթանին, Օլսենը, Կլեմենտեֆը, Գիլանը, Բատիստան, Չիդլը, Մաքին, Քամբերբեչը, Սթենը, Հոլանդը, Բոուզմանը, Ռուֆալոն և Հեմսվորթը հայտնվել են D23 Expo կոնվենտում, որպեսզի ներկայացնեն հատված, նվիրված ՄՏԿ-ի ֆիլմերի վրա 10-ամյա փորձին ։
Սիքվել
«Վրիժառուները 4» ֆիլմը կինովարձույթ դուրս կգա 2019 թվականի մայիսի 3-ին ։
Ծանոթագրություններ
Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Դիսնեյյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ատլանտայում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր այլմոլորակայինների մասին Կատեգորիա:2010-ականների ֆիլմեր սուպերհերոսների մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:Marvel-ի կինեմատոգրաֆիական տիեզերք Կատեգորիա:Ռուսո եղբայրների ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր սուպերհերոսների մասին Կատեգորիա:Ֆիլմեր Սարդ-մարդու մասին Կատեգորիա:Ամերիկյան արկածային ֆիլմեր Կատեգորիա:Ֆիլմեր ապոկալիպսիսի մասին Կատեգորիա:Ամերիկյան ֆանտաստիկ ֆիլմեր Կատեգորիա:Marvel-ի կոմիքսների էկրանավորումներ Կատեգորիա:Ամերիկյան կինոէպոպեաներ Կատեգորիա:Ամերիկյան ֆենտեզի ֆիլմեր Կատեգորիա:Ֆանտաստիկ ֆիլմեր տիեզերքի մասին Կատեգորիա:2010-ականների արկածային ֆիլմեր
Վարդագույն հովազի որդին
«Վարդագույն հովազի որդին» (Son Of The Pink Panther), կատակերգություն։ Ռեժիսոր Բլեյք Էդվարդսի ութերորդ և եզրափակիչ ֆիլմը,  շարունակելով տեսուչ Կլուզաուի արկածների պատմությունը «Վարդագույն հովազի անեծքը» ֆիլմից հետո։
Սյուժե
Գրեթե 30 տարի է անցել այն պահից, երբ տեսուչ Ժակ Կլուզոն օգնել է Մարիա Գամբրելին խուսափել սպանության մեղադրանքից։ Մարիան այդ ժամանակվանից տեղափոխվել է ծովափնյա քաղաք։ Արքայադուստր Յասմինը Լուգաշ պետությունից, որը ուղեկցում էր հորը, նույնպես ժամանել է այնտեղ։ Արքայադստերը առևանգել են, և Ֆրանսիայի և Լուգաշի միջև կապերի պատճառով ավագ տեսուչ Դրեյֆուսին հանձնարարել են գտնել նրան։ Նրան խանգարում են տեղի ոստիկան Ժակը։ Դրեյֆուսը հանկարծ պարզում է, որ Ժակը Մարիայի որդին է։ Եվ շուտով պարզ է դառնում ավելի անհավատալի փաստ. Ժակը Կլաուսոյի որդին է։ Այժմ Ժակը և Դրեյֆուսը միասին փորձում են գտնել արքայադստերը։
Սաունդթրեք
Ալբոմի սաունդթրեքը թողարկվել է Milan Records ընկերության կողմից
Արտաքին հղումներ
Կատեգորիա:Բրիտանական կինոկատակերգություններ Կատեգորիա:Անգլերեն ֆիլմեր Կատեգորիա:Իտալական կինոկատակերգություններ Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:United Artists ֆիլմեր Կատեգորիա:MGM ֆիլմեր Կատեգորիա:Իտալական ֆիլմեր
Բուլանըղ (ձորահովիտ)
Բուլանըղ , ձորահովիտ Հայկական լեռնաշխարհում, Կարսի մարզի Կաղզվանի օկրուգում, Բուլանըղ գետակի հովտում ։
Իրինա Վորոբյովա
Իրինա Վորոբյովա (Воробьёва, Ирина Николаевна, ), խորհրդային գեղասահորդուհի, հանդես է եկել զուգասահքում։ Լինելով Ալեքսանդր Վլասովի զուգընկերը՝ եղել է Եվրոպայի և աշխարհի առաջնության չեմպիոն, 1976 թվականի ԽՍՀՄ չեմպիոն, Իգոր Լիսովսկու հետ՝ 1981 թվականի աշխարհի և Եվրոպայի չեմպիոն։ Միջազգային դասի ԽՍՀՄ սպորտի վարպետ։
1972 թվականին Ալեքսանդր Վլասովի հետ 13-ամյա Իրինա Վորոբյովան ԽՍՀՄ առաջնությունում անսպասելիորեն գրավել է 2-րդ տեղը՝ հանդես գալով «Труд»-ի (Լենինգրադ) կողմից։ Արդեն առաջին տարիներին Տ. Ն. Մոսկվինան դրեց հետաքրքիր դժվար էլեմենտներ, այդ թվում՝ պահում մեկ ձեռքով, ինչպես նաև իջեցում նույնպես մեկ ձեռքով։
1990-ականների սկզբներին մեկնել է ԱՄՆ և աշխատում է Կոլորադո Սպրինգսում գտնվող օլիմպիական կենտրոնում որպես մարզիչ։
Տոգոյի վարչական բաժանում
Տոգոն վարչականորեն բաժանված է 5 շրջանների, որոնք էլ իրենց հերթին բաժանվում են 30 պրեֆեկտուրաների և 1 կոմունայի։ Բնակչությամբ ամենամեծ շրջանը Մարիտիմե շրջանն է՝ 2 599 955, իսկ տարածքով ամենամեծը Պլատեաուխ շրջանն է՝ 16 975 քառ. կմ։
Շրջանները
Կատեգորիա:Տոգո
Սան Դիեգոյի արվեստի թանգարան
Բացվել է 1926 թվականի փետրվարի 28- ին, որպես Կերպարվեստի պատկերասրահ (Fine Arts Gallery), ներկայիս անվանումը կրում է 1978 թվականից։ Թանգարանի շենքը նախագծվել է ճարտարապետներ Ուիլյամ Ջոնսոնի (William Templeton Johnson) և Ռոբերտ Սնայդերի (Robert W. Snyder) կողմից՝ պլատերեսկոյի ոճով, որպեսզի ներդաշնակեցվի 1915 թվականի Պանամո-Կալիֆոռնիական ցուցահանդեսի մյուս շենքերի հետ։ Դոմինանտ ճակատը խիստ զարդարված դուռ է, որը ոգեշնչված է Սալամանկայի համալսարանի դռան բացվածքով։
Վալյադոլիդի տաճարը ազդել է արտաքին դիզայնի վրա, իսկ շենքի ինտերիերն ունի Իսպանիայի Տոլեդո քաղաքի Սանտա Կրուս (Santa Cruz Hospital) հիվանդանոցի մոտիվներ։ Շենքի կառուցման համար երկու տարի է պահանջվել։ Հովանավոր Էփլթոն Բրիջեսն (Appleton S. Bridges) այս շենքը նվիրել է քաղաքին շինարարության ավարտից հետո։ 1966 թվականին շենքին ավելացվել է արևմտյան թևը, իսկ 1974 թվականին՝ արևելյան թևը, ինչը զգալիորեն ավելացրել է ցուցահանդեսային տարածքը։ Ներկայումս մշակվում են թանգարանային համալիրի վերակառուցման ծրագրեր։
Ամեն ապրիլ ամսին, սկսած 1981 թվականից, Սան Դիեգոյի արվեստի թանգարանում անցկացվում է «կենդանի արվեստ» («Art Alive») ցուցահանդես-ներկայացումը, երբ ծաղկի դիզայներները օգտագործում են ծաղիկներ և այլ օրգանական նյութեր ։
Արտաքին հղումներ
Կատեգորիա:1926 հիմնադրված թանգարաններ
Քեթլին Ալկալա
Քեթլին Ալկալա (Kathleen Alcalá, ), ամերիկացի կին գրող, կարճ պատմվածքների ժողովածուների, երեք նովելների և ակնարկների հեղինակ։ Նա «ստեղծագործական շարադրանք» է դասավանդում Վաշինգտոն նահանգի կրթական հաստատություններում, ներառյալ Սիեթլի համալսարանը, Նյու Մեքսիկո համալսարանը և Ռիչարդ Հյուգո Հաուսը։ Նա նաև «The Raven Chronicles» հյուրանոցի համահիմնադիրն է։ Իր՝ «Spirits of the Ordinary» նովելի հիման վրա Միրաքլ թատրոնում Պորտլենդում (Օրեգոն) պիես է բեմադրվել։ Նրա ստեղծագործությունները բազմաթիվ պարգևների են արժանացել, ներառյալ 2007 թվականին Վաշինգտոն նահանգի մշակույթի հանձնաժողովի «արվեստի գործիչ» պարգևը։ Ալկալան բնակվում է Վաշինգտոնի Բեյնբրիջ կղզում։
Քննադատություն
Կանադացի գրող Չարլզ դե Լինտը, կարդալով նրա «The Flower in the Skull» ստեղծագործությունը, նշել է․ «Ալկալան դարձավ իմ սիրելի գրողներից մեկը», գովերգելով  ստեղծագործությունը, որպես «կերպարներով և իրադարձություններով հարուստ» ։
Արտաքին հղումներ
Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:20-րդ դարի ամերիկացի կին գրողներ Կատեգորիա:Սթենֆորդի համալսարանի շրջանավարտներ Կատեգորիա:Ամերիկացի կին վիպասաններ Կատեգորիա:21-րդ դարի ամերիկացի կին գրողներ Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի լրագրողներ
Սպահանի ժամանակակից արվեստի թանգարան
Սպահանի ժամանակակից արվեստի թանգարան (, Contemporary Arts Museum Isfahan), թանգարան Իրանի Սպահան քաղաքում։ Հիմնադրվել է 1997 թվականի նախկին 19-րդ դարի թագավորական թանգարանի շենքում։ Թանգարանը պարբերաբար անցկացնում է պարսիկ հեղինակների կողմից ստեղծված ժամանակակից արվեստի գործերի ցուցահանդեսներ ։
Պատմություն և նկարագրություն
Սպահանի ժամանակակից արվեստի թանգարանը հիմնադվել է Իրանի Սպահան քաղաքում 1997 թվականին, նախկին թագավորական թանագարնի շենքում։ Թանգարանային շենքը կառուցվել է քաղաքի կենտրոնում ՝ Չեհել-սոտուն պալատի հարևանությամբ, որն այսօր ՅՈՒՆԵՍԿՕ-ի համաշխարհային ժառանգության ցանկում է, XVII դարում և Սեֆևյանների դինաստիայի օրոք եղել է թագավորական փոքրիկ թանգարան։ Այդ ժամանակ շենքը հայտնի էր որպես "Jobbeh Khaneh" ("զենքի տուն"), քանի որ թանգարանում պահվում էր ռազմական պատմության հետ կապված իրերի և արտեֆակտների զգալի հավաքածու։
Քաջարների դինաստիայի շրջանում թանգարանի շենքը վերանորոգվել և վերանորոգվել է, այն նույնպես զարդարված է եղել քանդակով (ստուկկո), որը տվյալ ժամանակաշրջանի գլխավոր ճարտարապետական գիծն է։ Բացի այդ, Քաջարների իշխանության տարիներին շենքը վերածվել է Սպահան նահանգի կառավրչի նստավայրի։ Շենքում բնակվել է նահանգապետ Մասուդ Միրզա Զուլ Սուլթանը (Mass ' oud Mirza Zell-e Soltan, 1850-1918 թվականներ)։ Այն բանից հետո, երբ նահանգապետի համար հատուկ առանձնատուն կառուցվեց, նահանգապետի նստավայրը տեղափոխվեց այնտեղ, իսկ "զենքի տունը" կրկին վերածվեց թանգարանի։
21-րդ դարում շինությունը մեծ լսարանին հնարավորություն է ընձեռում ծանոթանալու ժամանակակից միջազգային արվեստին՝ ինչպես 1997 թվականին բացված մշտական ցուցադրության շրջանակներում, այնպես էլ ժամանակակից (թեմատիկ) ցուցահանդեսների ընթացքում։ Այսպես 2017 թվականի հունվար-փետրվար ամիսներին այստեղ տեղի է ունեցել "RTL:LTR" խմբակային ցուցահանդեսը, որը ներկայացրել է ինչպես տեղացի հեղինակներին (օրինակ ՝ լուսանկարիչ Ռեզա Արամեշին), այնպես էլ եվրոպացի նկարիչների (օրինակ ՝ Յոզեֆ Բաուերի և Թոմաս Էնցենհոֆերի) աշխատանքները։ 2019 թվականի փետրվարին Թեհրանում և Շիրազում երկու ցուցահանդեսներից հետո Սպահան հասավ գերմանացի քանդակագործ և  նկարիչ Գյունտեր Յուքերի "Gunther Uecker — Tribute to Hafez" ցուցահանդեսը, որը հիմնված է եղել պարսկական բանաստեղծական մոտիվներով և ցուցադրվեց տեղի հանդիսատեսին Ժամանակակից արվեստի թանգարանի սրահներում։
Արտաքին հղումներ
Կատեգորիա:Ժամանակակից արվեստի թանգարաններ Կատեգորիա:1997 հիմնադրված թանգարաններ Կատեգորիա:Իրանի թանգարաններ Կատեգորիա:Սպահանի շենքեր և կառույցներ
Ռիչարդ Թոմսոն
Ռիչարդ Թոմսոն (Richard Thomson, առավել հայտնի է Թոմսոն Tompson անունով, 1569, Անտվերպեն- 1613), ծագումով հոլանդացի, անգլիացի աստվածաբան և թարգմանիչ։ Նա եղել է Քեմբրիջի Քլեյ Հոլ քոլեջի, Վալերիուս Մարցիալիսի (Marcus Martialis) էպիգրամների թարգմանիչը։ Անգլիայի թագավոր Հակոբ Ա-ի կողմից մեղադրվել է Աստվածաշնչի «Հակոբ թագավորի առաջին 12 գրքեր»-ի թարգմանության համար։ Նա հայտնի էր նաև իր վարդապետական հավատքի շնորհիվ։
Կենսագրություն
Ռիչարդ Թոմսոնը (հայտնի էր նաև «Հոլանդական Թոմսոն» կեղծանվամբ) ծնվել է Հոլանդիայում, կրթությունը ստացել է Քլեր Հոլ քոլեջում, որտեղ 1587 թվականին ստացել է բակալավրի աստիճան և նույն թվականին ընտրվել քոլեջի անդամ։ 1591 թվականին սկսել է ուսուցումը Մագիստրոսի աստիճանի համար, իսկ 1596 թվականի հուլիսի 1-ին Օքսֆորդում դարձել է այդ աստիճանի անդամ։ Եպիսկոպոս Լանկելոտ Անդրյուս  Lancelot Andrewes-ն նրան ներկայացրել է Քեմբրիջշիրին Cambridgeshire, Սնեիվելի (Snailwell) ռեկտորին։ Ռիչարդը ընտրվել է Աստվածաշնչի թարգմանիչներից մեկը։ Եղել է այն ընկերության անդամներից մեկը՝ ում հանձնարարված է եղել  Հին Կտակարանի «Ծննդոցից» թարգմանել «Թագավորներ» երկրորդ գիրքը։ Թոմաս Ֆառնաբին նշում է, որ Թոմսոնը որոշ ժամանակ ապրել է Սըր Ռոբերտ Քիլիգրյուի (Sir Robert Killigrew) խնամակալության տակ և եղել է ռազմական մեծ թարգմանիչ։ Հենրի Հիքմանը (Henry Hickman) նրան անվանել է «Ռազմական մեծ գործիչ», իսկ Պրինան նկարագրում է որպես «Անգլո-Հոլանդացի խառնակիչ», ով հազվադեպ էր մեկ գիշեր պառկած մնում։ Մյուս կողմից՝ Ռիչարդ Մոնտուգինը, որն ավելի լավ էր ճանաչում Ռիչարդին, ասում է, որ նա «Ամենահիշարժան բանասերն» էր և «ավելի լավ ճանաչում է ունեցել Իտալիայում, Ֆրանսիայում, Գերմանիայում, քան հայրենիքում»։ Թաղվել է Սուրբ Էդվարդի Քեմբրիջում, հունվարի 8-ին՝ 1613 թվականին։
Արտաքին հղումներ
Կատեգորիա:Անգլիացի գրողներ Կատեգորիա:Անգլիացի թարգմանիչներ Կատեգորիա:Հոլանդացի գրողներ Կատեգորիա:Հոլանդացի թարգմանիչներ
Բուրունդիի վարչական բաժանում
Բուրունդին վարչականորեն բաժանված է 17 շրջանների կամ նահանգների ։ Շրջանները իրենց հերթին բաժանված են 117 համայնքների ։ Համայնքներն էլ բաժանված են 2,638 կոլինեսների կամ հիլերի ։ Կան զեկույցներ, ըստ որի երկիրը բաժանված է 43 շրջանների կամ առողջարանային շրջանների, սակայն դրանք պաշտոնական չեն։
Ընթացիկ բաժանում
Նշում. Մնացած 2000 կմ² տարածքը Տանգանիկա լճի Բուրունդյան մասն է։
Նահանգները հետագայում բաժանվում են 117 համայնքների, որոնք իրենց հերթին բաժանվում են 2639 կոլինների։ Վերջին բառը առաջացել է ֆրանսերեն colline-ից, որը նշանակում է «բլուր»։
Գաղութային դարաշրջան
1929 թվականին Ռուանդա-Ուրունդիի նստավայրը գաղութային իշխանությունների կողմից բաժանվեց 9 շրջանների՝ բնակավայրերի կենտրոններով. Գոզի, Կիտեգա, Մուրամվյա, Մուխինգա, Նյանզա, Ռույիգի, Ռումոնգե, Ռուտանա և Ուսումբուրա։ 1932 թվականի մարտի 7-ին բաժանվել է 7 տարածքների` կենտրոններում` Բուրուրի, Կիտեգա, Մուխինգա, Նգոզի, Ռույիգի, Ռուտանա և Ուսումբուրա բնակավայրերում։ Մարզերը բաղկացած են եղել պետություններից, որոնք, իրենց հերթին, բաժանված էին ստորաբաժանումների։ 1949 թվականի օգոստոսի 14-ին Բուբանցայի կենտրոնում տարածք է ստեղծվել, ինչպես նաև վերստեղծվել է Մուրամվիե կենտրոնում գտնվող շրջանը։ 1959-ի դեկտեմբերի 25-ին ստորաբաժանումները և երրորդ մակարդակի այլ վարչական միավորները փոխարինվել են կոմունաներով։ 1960 թվականի սեպտեմբերի 26-ին պետությունները փոխարինվեցլ են 18 նահանգներով` Մուրամվյա, Նգոզի, Ռույիգի, Ռուտանա, Ուսումբուրարուեն, Չանկուսո և Չիբիտոկե։
Արտաքին հղումներ
Կատեգորիա:Բուրունդիի աշխարհագրություն
Coco Mademoiselle
Coco Mademoiselle, Շանել ապրանքանիշի կանանց բույր, որը արտադրվել է 2001 թվականին։ Բույրը հորինել է Ժակ Պոլջենը, ով 1978 թվականին աշխատում էր Շանել ընկերությունում։ Այս բուրմունքը 2008 թվականին արժանացել է FiFi Award  օծանելիքային մրցանակին` Լավագույն հեռուստատեսային գովազդային հոլովակ անվանակարգում ։
Coco Mademoiselle le Film
2007 թվականին Շանել ընկերությունը թողարկել է բուրմունքի նոր բրենդային գովազդային արշավը`մինի-ֆիլմ, որտեղ Քիրա Նայթլին մարմնավորել է Կոկո Շանելին։ Հոլովակի ռեժիսորը BAFTA մրցանակի դափնեկիր Ջո Ռայթն էր, ով արդեն աշխատել էր Քիրա Նայթլիի հետ, « Հպարտություն և նախապաշարմունք» (2005) և « Քավություն» (2007) ֆիլմերում։ Գովազդային մինի-ֆիլմի երաժշտական թեման 1965 թվականի Նաթ Քինգ Քոլի «L-O-V-E» երգի Ջոսս Սթոունի քավր տարբերակն էր։ Հոլովակը ստացել է FiFi Award մրցանակ՝ 2008 թվականի լավագույն հեռուստատեսային գովազդային հոլովակ անվանակարգում ։
2011 թվականի մարտին Շանելը ներկայացրել է նոր գովազդային ֆիլմ՝ Քիրա Նայթլիի մասնակցությամբ։ Ռեժիսորը կրկին Ջո Ռայթն էր։ Որպես սաունդթրեք օգտագործվել է Ջեյմս Բրաունի «It’s a Man’s Man’s World» երգը՝ Ջեյմս Սթոունի կատարմամբ (1965) :
Բույրի կազմը
Coco Mademoiselle բուրմունքը բաղկացած է հետևյալ օծանելիքային նոտաներից`
Բույրերի տարբերություններ
Այժմ բուրմունքը հասանելի է երեք տարբերակներով`
Բույրի դեմքը
Մի ժամանակ Coco Mademoiselle բույրի դեմքը հանդիսանում էր Անուկ Լեպերը և Քեյթ Մոսը։ Այժմ բուրմունքը ներկայացնում է Քիրա Նայթլին ։ 2008 թվականին մամուլում լուրեր են հայտնվել, որ Շանելը պատրաստվում է փոխարինել Քիրա Նայթլիին և 3 մլն ֆունտ ստեռլինգի պայմանագիր Էմմա Ուոթսոնի հետ, սակայն ընկերությունը պաշտոնապես մերժել է այս տեղեկությունը ։
Ծանոթագրություններ
Կատեգորիա:Օծանելիքներ
Էսվատինիի վարչական բաժանում
Էսվատինին բաղկացած է 4 շրջաններից`
Այս 4 շրջաններն էլ բաղկացած են 55 տինխունդլաների, դրանք էլ իրենց հերթին բաժանված են 360 փոքր իմիփակացիների։ Բնակչությամբ ամենամեծ շրջանը Մանզինի շրջանն է` 319 530։
Արտաքին հղումներ
Կատեգորիա:Էսվատինիի աշխարհագրություն
Ուգանդայի վարչական բաժանում
Ուգանդան վարչականորեն բաժանված է 4 շրջանների։ Դրանք իրենց հերթին բաժանված են 111 տարածքների։ 2002 թվականին տարածքների քանակը ընդամենը 56-ն էին, սակայն 2010 թվականին 56 տարածքները վերանայվեցին և 56-ի փոխարեն ընդունվեց 111 տարածքային համակարգը ։ Շրջաններից թե բնակչությամբ և թե տարածքով ամենամեծը Հյուսիսային շրջանն է ։
Ծանոթագրություններ
Կատեգորիա:Ուգանդայի վարչական բաժանում
Perfect Illusion
«Perfect Illusion» (Կատարյալ պատրանք), ամերիկացի երգչուհի Լեդի Գագայի Joanne հինգերորդ ստուդիական ալբոմի գլխավոր սինգլը ։ 2016 թվականի օգոստոսի 17-ին Լեդի Գագան հրապարակել է մի շարք լուսանկարներ իր Ինստագրամյան էջում՝ դրանով իսկ բացահայտելով սինգլի անվանումը, նաև նշել է, որ թողարկումը կկայանա սեպտեմբերին ։ Երգի պրոդյուսերները եղել են Քևին Փարքերը, Մարկ Ռոնսոնը և BloodPop-ը ։
Ձայնագրում
«Perfect Illusion»-ը ժամանակակից էքստազի մասին է։ Մենք կարողացանք գտնել քաղցր, պարզ և վառ ձև նրա մասին պատմելու համար։ <…> Ես ստացել եմ ադրենալինի մեծ չափաբաժին ամեն անգամ այդ երգը լսելիս ։
Թողարկում
2016 թվականի մայիսին Idolator կայքում հաստատել են, որ Գագան այցելել է ձայնագրման ստուդիա Մարկ Ռոնսոնի, Քևին Փարքերի և BloodPop-ի հետ։ Հետո, Ռոնսոնը ներբեռնել է իր Ինստագրամյան պաշտոնական կայքէջը լուսանկար ձայնագրման ստուդիային, որում երևացել են երգչուհին և ևս մի քանի պրոդյուսերներ։ Այն բանից հետո, երբ Գագան այցելել է iHeartRadio ռադիո, երգչուհին տեղադրել է 12 լուսանկար Instagram-ի կայքէջում, ստեղծելով խճանկար և բացահայտել անունը և «Perfect Illusion» սինգլի թողարկման ամսաթիվը։ Նաև iHeartRadio-ի կենդանի լսումների ժամանակ, երգչուհին կատարել է «Perfect Illusion»-ը և այն երգը, որը նա նվիրել էր իր մահացած հորաքրոջը` Ջոանին։ Bustle-ից Սաշա Էթկինսոնի խոսքերով՝ սինգլի անոնսի սխեման նման է փոփ-արտի, ինչպես Էդնի Ուրհոլն ասել է Artpop-ի մասին։
Երգի պրեմիերան կայացել է KissFM ռադիոյում 2016 թվականի սեպտեմբերի 9-ին։
Խոսեֆա դե Օբիդոս
Խոսեֆա դե Օբիդոս (Josefa de Óbidos, ), պորտուգալացի նկարիչ։ Ծննդյան անունը եղել է «Խոսեֆա դե Այալա Ֆիգուեիրա», սակայն իր աշխատանքներն ստորագրել է «Խոսեֆա էմ Օբիդոս» կամ «Խոսեֆա դե Այալա»։ Ստեղծագործել է Պորտուգալիայում, հոր հայրենի երկրում, որտեղ ապրել է 4 տարեկան հասակից։ Խոսեֆա դե Օբիդոսին են վերագրվում արվեստի շուրջ 150 գործեր ։ 1696 թվականի իր գեղանկարչական տրակտատում Ֆելիքս դա Կոստա Միսեն Խոսեֆային համարել է Պորտուգալիայի կարևորագույն նկարիչներից մեկը, գրելով, որ «նրան ողջունում էին ամենուր, հեռու և մոտիկ, հատկապես հարևան երկրներում» ։
Կենսագրություն
Խոսեֆա դե Օբիդոսը մկրտվել է Սևիլյայում 1630 թվականի փետրվարի 20-ին ։ Նրա կնքահայրը եղել է հայտնի սևիլյացի նկարիչ Ֆրանցիսկո Էռերան ։ Հայրը՝ Բալտասար Գոմես Ֆիգուեիրան, եղել է պորտուգալացի նկարիչ Օբիդոս գյուղից, ով 1620 թվականին մեկնել է Սևիլյա՝ բարելավելու իր նկարչական տեխնիկան։ Սևիլյայում ամուսնացել է Խոսեֆայի մոր՝ Կատարինա դե Այալան ի Կաբրերայի հետ։ 1634 թվականին ընտանիքը հաստատվել է Պենիշեյում, այնուհետև՝ Կոիմբրեում և մայիսի 3-ից՝ Ֆիգուեիրայի հայրենի Օբիդոսում ։ 1644 թվականին Խոսեֆան ընդունվել է Կոիմբրեի Սուրբ Աննա մենաստան, իսկ հայրն աշխատել է մոտակա Մոնդեգոյում ։ 1646 թվականին մենաստանում Խոսեֆան փորագրել է Սուրբ Կատարինեին և Սուրբ Պետրոսին, որոնք համարվում են նրա ամենավաղ ստորագրված պահպանված աշխատանքները ։ Առաջին կտավը՝ «Սուրբ Կատարինեի առեղծվածային ամուսնությունը», ստորագրել է 1647 թվականին (Լիսաբոնի անտիկ արվեստի թանգարան), ստեղծել է Կոիմբրայի Սանտա Կրուս վանական համալիրի համար ։ Նույն տարում պղնձի վրա ստեղծել է փոքրիկ աշխատանք, ինչպես նաև «Սուրբ Ֆրանցիսկն ու Սուրբ Կլարան երկրպագում են նորածին Հիսուսին» (մասնավոր հավաքածու)։
Մինչև 1653 թվականը ընտանիքը հաճախ Կոիբրայից տեղափոխվել է Օբիդոս, որտեղ նա շարունակել է նկարազարդել «Իմաստության» այլաբանությունները «Novos estatutos da Universidade de Coimbra» Կոիմբրայի համալսարանի կանոնադրությունների գրքում։
Խոսեֆան մահացել է 1684 թվականի հուլիսի 22-ին 54 տարեկան հասակում։ Թաղված է Օբիդոսի Սուրբ Պետրոս եկեղեցում։
Ստեղծագործություններ
Իր գործունեության ընթացքում Խոսեֆան ստացել է տարբեր առաջարկներ ստեղծելու գործեր Կենտրոնական Պորտուգալիայի եկեղեցիների ու մենաստանների համար։ Սուրբ Կատարինեին նվիրված 6 կտավներ գտնվում են Օբիդոսի Սուրբ Մարիա եկեղեցում, Սուրբ Թերեզա Ավիլային (1672-1673) նվիրված 6 աշխատանք գտնվում է Կարմելիտի Կաշկաիշ քաղաքի մենաստանում, «Հովիվների երկրպագություն» կտավը՝ Ալկոբասայի Սանտա Մադալենա մենաստանում (1669), ստեղծել է 4 այլ կտավներ Պենիշի Casa de Misericórdia համար (1679)։
Խոսեֆայի նատյուրմորտ աշխատանքների մեծ մասը գտնվում է Լիսաբոնի անտիկ արվեստի ազգային թանգարանում ։ Նրա ամենահայտնի դիմանկարը «Faustino das Neves» է (1670), գտնվում է Օբիդոսի քաղաքային թանգարանում։
Աղբյուրներ
Կատեգորիա:Պորտուգալացի նկարչուհիներ Կատեգորիա:Բարոկկո ոճի նկարիչներ
Քերի Փրեստոն
Քերի Փրեսթոն (Carrie Preston, ), ամերիկացի դերասանուհի, ռեժիսոր և պրոդյուսեր, ավելի հայտնի է «Իրական արյուն», «Լավ կին» հեռուստասերիալներում կատարած իր դերերով։ 2013 թվականին ստացել է Էմմի մրցանակ «Կնոջ լավագույն դերակատարում դրամատիկական հեռուստասերիալում» անվանակարգում «Լավ կին» սերիալում կատարած իր դերի համար ։
Կյանքը և կարիերան
Քերի Փրեստոնը ծնվել և մեծացել է Մեյքոնում (Ջորջիա)։ 1990 թվականին նա ավարտել է Էվանսվիլի համալսարանը բակալավրի աստիճանով, իսկ 4 տարի անց՝ Ջուլիարդի դպրոցը և շուտով սկսել է ելույթ ունենալ Բրոդվեյի բեմում ։ Փրեստոնն ավելի հայտնի է Արլին Ֆաուլերի դերով «Իրական արյուն» հեռուստասերիալում, որտեղ նա նկարահանվել է 2008-2014 թվականների ընթացքում։ Նա նաև հայտնի է իր պարբերական դերով «Լավ կին» սերիալում։ Բացի այդ նա հայտնվել է շատ այլ սերիալներում, որոնց թվում են նաև «Սփին-Սիթի», «Դանդաղացված զարգացում», «Օրենք և կարգ։ Հատուկ կորպուս», «Հուսահատ տնտեսուհիները» «Կորուսյալները» (The Man Behind the Curtain տեսարանում), «Մասնավոր պրակտիկա» և «Տեսադաշտում» հեռուստասերիալները։ Մեծ էկրանին նա նշանակալից դերեր է ունեցել «Լավագույն ընկերոջ հարսանիքը», «Հարստության և աղքատության մեջ» և «Սթեփֆորդյան կանայք» ֆիլմերում։
1998 թվականից Քերի Փրեստոնն ամուսնացած է դերասան Մայքլ Էմերսոնի հետ ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:«Էմմի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Ամբոխները խելագարված
Ամբոխները խելագարված, Եղիշե Չարենցի պոեմներից՝ գրված 1919 թվականին։